Ад першай хвіліны знаёмства стала зразумела, што Аляксандр — упэўнены ў сабе малады чалавек, які добра разумее свае жыццёвыя мэты. Не гледзячы на малады ўзрост, хлапчук зрабіў ужо вельмі шмат, каб жыццё людзей з яго асяроддзя стала больш цікавым. Значнае месца ў доўгім (мы ўпэўненыя) спісе захапленняў Аляксандра займае стварэнне відэа-ўрокаў аб фатаграфіі і відэа-з’емцы. Малады чалавек падышоў да гэтага пытання з поўнай адказнасцю і грунтоўнасцю і пачаў свой курс ужо з парад па выбары відэакамеры і мікрафона, што, вядома, вельмі важна, асабліва, для пачаткоўцаў у гэтай галіне.